‘মমতার আঁচলের তলায় থেকে এসে বিজেপি শেখাচ্ছে’, গর্জন দিলীপ ঘোষের

কাঁথি: বুধবার দিঘার জগন্নাথ মন্দিরের (Jagannath Temple, Digha) উদ্বোধনে সস্ত্রীক গিয়েছিলেন দিলীপ ঘোষ (Dilip Ghosh)। মুখ্যমন্ত্রীর (Mamata Banerjee) সঙ্গে দিলীপকে খোশষমেজাজে আড্ডা দিতেও দেখা গিয়েছে। দিঘার জগন্নাথ মন্দির উদ্বোধনে গিয়ে বিতর্কের মুখে বিজেপি নেতা দিলীপ ঘোষ। এমনকী লের অন্দরে আক্রমণের মুখে পড়েছেন দিলীপ। বৃহস্পতিবার সকালে প্রাতর্ভ্রমণে বেরিয়ে পাল্টা আঙুল তুললেন দলের নেতাদের বিরুদ্ধে। দিলীপ ঘোষ বলেন, যাঁরা ‘মমতার আঁচলের ছায়ায়’ বড় হয়ে বিজেপিতে করে খেতে এসেছেন, তাঁদের থেকে তিনি বিজেপি করা শিখব না। মনে করিয়েছেন, প্রাক্তন প্রধানমন্ত্রী অটলবিহারী বাজপেয়ী, বর্তমান প্রধানমন্ত্রী নরেন্দ্র মোদির ‘রাজনৈতিক সৌজন্য’-এর কথা। স্পষ্ট ভাষায় জানিয়ে দেন, তিনি রাজনীতি ছাড়তে পারেন, তবে বিজেপি ছাড়ছেন না।

বুধবার দিঘায় জগন্নাথ মন্দিরের উদ্বোধনে স্ত্রী রিঙ্কু মজুমদারকে নিয়ে উপস্থিত ছিলেন দিলীপ। রাজ্যের বিজেপি নেতাদের মধ্যে একমাত্র তিনিই ছিলেন সেখানে। বুধবার জগন্নাথ মন্দিরের উদ্বোধনের দিনে কাঁথিতে ‘সনাতনী সমাবেশ’ করেন শুভেন্দু। সেখানে না গিয়েই দিঘায় যান দিলীপ। তার পরেই তাঁকে কটাক্ষ করেন রাজ্যের বিরোধী দলনেতা শুভেন্দু অধিকারীও। দিলীপের নাম না করে শুভেন্দু বলেন, ‘‘কারও ব্যক্তিগত বিষয়, তাঁর মন্তব্য, তাঁর চলার ধরন, তাঁর কাজের ধরন, প্রেম-প্রীতি-ভালবাসা, রাগ-বিরহ-দহন, এ সবের উত্তর আমি দিই না। ভবিষ্যতেও দেব না।’’

আরও পড়ুন: ‘অ্যাকশন হবে, কাউকে ছাড়া হবে না’

এরপরই নাম না করেই তুলোধোনা করলেন রাজ্যের বিরোধী দলনেতা শুভেন্দু অধিকারী (Suvendu Adhikari), সৌমিত্র খাঁ-সহ অন্যান্যদের। দিলীপ বলেন, কাল আমি জগন্নাথ মন্দির উদ্বোধনে এসেছি। তা নিয়ে বহু তর্ক বিতর্ক হচ্ছে। তবে ভগবানকে তর্কের উপরে রাখা উচিত। আমি কেন ভগবানের কাছের এসেছি তা নিয়ে এত প্রশ্ন উঠেছে। আমি বিশ্বাস করি, মন্দির যেই তৈরি করুন ভগবান সবার। পশ্চিমবঙ্গে সব কিছুতেই রাজনীতি। তিনি বলেন, আমার দলের কর্মীরা কেউ কেউ খুব কষ্ট পেয়েছেন দেখছি। তাদের বলছি বিজেপি করতে গেলে হতাশায় ভুগলে চলবে না। চোখের জল ফেলবেন না। আমরা রক্ত দিয়ে দলটাকে বাংলায় এই জায়গায় এনেছি। বিজেপির কর্মীরা ভয়, সন্দেহ করে না। এরপরই নাম না করে শুভেন্দু অধিকারীকে নিশানা করলেন দিলীপ। বললেন, দিলীপ ঘোষের দিকে আঙুল তোলার হিম্মত কারও নেই। আমাকে হিন্দুত্ব বোঝাবেন না। যারা বড় কথা বলছেন তাঁরা মমতার আঁচলের তলায় থেকে বড় হয়েছেন!”

দিলীপ বিজেপির রাজনৈতিক সৌজন্যের কথা মনে করিয়ে দেন। তিনি বলেন, ‘‘আমি সেই পার্টি করি, যে পার্টির প্রাক্তন প্রধানমন্ত্রী অটলবিহারী বাজপেয়ী কালীঘাটে গিয়ে মমতা বন্দ্যোপাধ্যায়ের মায়ের পা ছুঁয়ে প্রণাম করেছিলেন। মমতা তখন আমাদের সঙ্গে ছিলেন, আজ শত্রু হয়েছেন বলে মানি না। নওয়াজ শরিফের নাতনির বিয়েতে প্রধানমন্ত্রী মোদির পাকিস্তান যাওয়ার কথাও মনে করিয়েছেন। প্রধানমন্ত্রী কোনও ‘প্রোটোকল’ না মেনেই নওয়াজের নাতনিকে বিয়েতে আশীর্বাদ করে এসেছিলেন। এটাই বিজেপি।

দেখুন ভিডিও