আমার সম্পর্কে বিতর্ক তৈরি করে অনেকে TRP বাড়ায়

কলকাতা: দিলীপ ঘোষ (Dilip Ghosh) আর বিতর্ক হবে না? বঙ্গ রাজনীতিতে এ ঘটনা বিরল। রাজনীতির ময়দানে দিলীপ একেবারে দাবাং মুডে চলেন। রাজ্য শাসকদলের নেতা-মন্ত্রী থেকে নিজের দলের নেতাদের একেবারে চাঁচাছোলা ভাষায় আক্রমণ শানান বিজেপির প্রাক্তন রাজ্য সভাপতি। তাতে বিতর্কও কম হয়না। দীঘার জগন্নাথ মন্দিরের উদ্বোধনের রাজ্যের বিরোধীদলের অন্য কোনও মেতাকে দেখা না গেলেও সস্ত্রীক দেখা গেল দিলীপ ঘোষকে (Dilip Ghosh)। দীর্ঘক্ষণ মমতার সঙ্গে আডাডাও দেন দিলীপ ঘোষ, সঙেগে ছিলেন স্ত্রী রিঙ্কু মজুমদার। জগন্নাথ ধামে দিলীপের উপস্থিতি রাজ্য রাজনীতিতে নয়া বিতর্কের সৃষ্টি হয়েছে। এপ্রসঙ্গে এবার মুখ খুললেন দিলীপ ঘোষ। তিনি বলেন, আমাকে নিয়ে বিতর্ক হয়। আবার অনেকেই আমার সমন্ধে বিতর্ক করে মিডিয়ায় টিআরপি পাওয়ার চেষ্ঠা করে।

অক্ষয়তৃতীয়ায় দ্বারোদ্ঘাটন হল দিঘার জগন্নাথ মন্দিরের (Digha Jagannath Temple)। বিকেলে সেখানে জগন্নাথ দর্শনে উপস্থিত ছিলেন সস্ত্রীক দিলীপ ঘোষ‌ও। এদিকে তার উপস্থিতি নিয়ে গুঞ্জন রাজনৈতিক মহলে। রাজ্য বিজেপি জানিয়েছে, তাঁরা দিলীপ ঘোষের এই সিদ্ধান্তকে সমর্থন করেন না। দিলীপ ঘোষকে আক্রমণ করেছেন সৌমিত্র খাঁ-শুভেন্দু অধিকারীরা। এই বিতর্কের আবহে মুখ খুললেন বিজেপি নেতা। দিলীপ ঘোষ বলেন, আমাকে নিয়ে বিতর্ক হয়। আবার অনেকেই আমার সমন্ধে বিতর্ক করে মিডিয়ায় টিআরপি পাওয়ার চেষ্ঠা করে। যাদের কোনও দিন ছবিতেও দেখা যায় না তারা আমার সমন্ধে বিতর্ক সৃষ্টি করে পরিচিতি পেতে চান। মুখ্যমন্ত্রীর সঙ্গে দেখা করতে যায়নি। রাজ্য সরকারের মুখ্যসচিব জগন্নাথ মন্দিরের উদ্বোধনে যেতে আমন্ত্রণ জানিয়েছিলেন। আমি স্বপরিবারের গিয়েছিলাম। মমতা বন্দ্যোপাধ্যায় ওনার গেস্ট হাউসে ডেকে পাঠিয়ে ছিলেন। আমি ছোটলোক নই যে মুখ্যমন্ত্রী ডাকলে যাব না। আমি সৌজন্যের খাতিরে ওনার সঙ্গে দেখা করতে গিয়েছি। এখন অনেকের পেট ব্যাথা করছে। যারা তাঁর আশীর্বাদে উচ্ছিষ্ট খেয়ে জীবনযাপন করেছে। আজ হয়ে গিয়েছে সতী।

আরও পড়ুন: এক রাত কাটায় তৃণমূলের বাড়িতে এক রাত কাটায় বিজেপির বাড়িতে, বিস্ফোরক দিলীপ ঘোষ

এদিন শুভেন্দুকে নাম না করে আক্রমণ শানিয়ে দিলীপ বলেন, একদিন যারা মমতার বন্দ্যোপাধ্যায় আঁচলের তলায় ছিল। সেখানে খেলাধূলা করেছে। তার পার্টি সেখানে কয়লা-গরু-বালির থেকে টাকা নেয়, সেখান থেকে টাকাও নিয়েছেন। শেষদিন পর্যন্ত ছিলেন। যখন দেখেছে সুবিধা আর করতে পারছে না তখন বিজেপিতে এসেছে। এরা সব একুশের বিজেপি। এখন ছাপ দেওয়ারপ চেষ্টা করছে দিলাপ ঘোষ টিএমসিতে যাবে। মমতা বন্দ্যোপাধ্যায় নিজেও জানেন যে দিলীপ ঘোষ কোনও দিন তৃণমূলে যাবে না। যারা বিতর্ক সৃষ্টি করছে তারাও জানেন যে দিলীপ ঘোষ কোনও দিন তৃণমূলে যাবে না। যারা বলছেন তারা হয়তো যাবেন। অর্জুন সিং নিজেও তৃণমূলে গিয়ে ফিরে এসেছেন।

দেখুন ভিডিও